cyanic-selkie/wikianc huggingface dataset:
Օլիվեր Հևիսայդ
Օլիվեր Հևիսայդ (Oliver Heaviside, ), Անգլիայի Թագավորական ընկերության անդամ ։ Ինքնակրթությամբ գիտնական դարձած անգլիացի ճարտարագետ, մաթեմատիկոս և ֆիզիկոս։ Առաջինն է կիրառել կոմպլեքս թվերը էլեկտրական սխեմաների ուսումնասիրման համար, ստեղծել և կիրառել է օպերատորական հաշիվը (Լապլասի ձևափոխությունները) դիֆերենցիալ հավասարումների լուծման համար, ստեղծել է վեկտորական հաշիվն ու դրա միջոցով Հենրիխ Հերցի հետ միասին ձևակերպել Մաքսվելի էլեկտրամագնիսական դաշտի 20 փոփոխականներով 20 հավասարումները չորս վեկտորական փոփոխականների միջոցով, բերելով այդ հավասարումները ժամանակակակից տեսքի։ 20 տարի այդ հավասարումները հայտնի էին որպես Հերց-Հեվիսայդի հավասարումներ։
Նրա աշխատանքներն էապես փոխել են իր ժամանակի ֆիզիկայի և մաթեմատիկայի դեմքը ։
Արտաքին հղումներ
Կատեգորիա:Անգլիացի ֆիզիկոսներ Կատեգորիա:Անգլիացի մաթեմատիկոսներ Կատեգորիա:Անգլիացի ճարտարագետներ Կատեգորիա:Ֆիզիկոսներ այբբենական կարգով Կատեգորիա:Մաթեմատիկոսներ այբբենական կարգով Կատեգորիա:Բրիտանացի ճարտարագետներ
We Belong Together
«We Belong Together», ամերիկացի երգչուհի Մրայա Քերիի երգը, որը թողարկվել է 2005 թվականի մարտի 29-ին՝ որպես The Emancipation of Mimi ալբոմի երկրորդ սինգլ։ Հեղինակներն ու պրոդյուսերներն են Մրայա Քերին, Ջերմեյն Դյուպրին, Մանուել Սիլն ու Ջոնտա Օսթինը։ Մի քանի տողերի օգտագործման պատճառով համատեղ հեղինակությունում ընդգրկվել են նաև «If You Think You’re Lonely Now» (Բոբի Ուոմակ, Պատրիկ Մոտեն, Սանդրա Սալլի) և «Two Occasions» (Քենեթ Էդմոնդս, Դերնել Բրիստոլ) երգերի ստեղծողները։ Երաժշտական գործիքավորումը բաղկացած է դաշնամուրի պարզ ակորդներից և խլացված ֆոնային ռիթմից։ Երգի տեքստը պատմում է սիրեցյալից բաժանվելուց հետո մենակության և անելանելիության հուսահատ զգացմունքների մասին։
2001 թվականից 2005 թվականներին ժողովրդականության անկումից հետո շատ երաժշտական քննադատներ կարծում էին, որ Մրայայի կարիերան ավարտված է։ Սակայն ավելի ուշ քննադատները երգը բնութագրել են «ձայնի վերադարձ», քանի որ այն դարձել է երգչուհու տասնվեցերորդ հիթը, որը գլխավորել է ամերիկյան Billboard Hot 100 հիթ-շքերթը։ «We Belong Together»-ը տասնամյակի լավագույն երգերի ցանկում զբաղեցնում է առաջին հորիզոնականը, Billboard ամսագրի վարկածով, ինչպես նաև տասնմեկերորդ երգը՝ Hot 100 հիթ-շքերթի ողջ պատմության լավագույն երգերի ցանկում։ Կոմպոզիցիան ԱՄՆ-ում մի քանի ռեկորդ է սահմանել, այդ թվում՝ մեկ օրում և մեկ շաբաթվա ընթացքում երկրի ռադիոկայաններում ամենաշատ ունկնդրումների քանակով։ «We Belong Together»-ը գլխավորել է Ավստրալիայի հիթ-շքերթը և ընդգրկվել Կանադայի, Դանիայի, Հունգարիայի, Իռլանդիայի, Նիդեռլանդների, Նոր Զելանդիայի, Շոտլանդիայի, Իսպանիայի և Մեծ Բրիտանիայի լավագույն սինգլների հնգյակում։
Երաժշտական տեսահոլովակը «It’s Like That» առաջին սինգլի պատմության շարունակությունն է, որում երգչուհին ուրախանում է իր հարսանիքի նախօրեին։ «We Belong Together» տեսահոլովակում ցուցադրված է նախապատրաստությունը, հարսանեկան արարողությունը հասուն, ազդեցիկ մարդու հետ և հարսնացուի փախուստը իր նախկին սիրեցյալի հետ։ Երաժշտական տեսահոլովակում ցուցադրված պատմությունը հաճախ համարվել է երգչուհու և Թոմի Մոտոլայի ամուսնության արտացոլում։
Մրայա Քերին երգով հանդես է եկել ամերիկյան տարբեր միջոցառումների և հեռուստատեսային շոուների ժամանակ, ինչպիսիք են MTV Movie Awards-ը, MTV Video Music Awards-ը, Macy's-ի երախտագիտության օրվա շքերթը, Օփրա Ուինֆրիի շոուն և 48-րդ «Գրեմմի» մրցանակաբաշխությունը, ինչպես նաև Լոնդոնի Live 8 բարեգործական համերգներում, Մոնակոյի Fashion Rocks փառատոնում և Bambi Awards հեռուստատեսային մրցանակաբաշխության ժամանակ։
Երգացանկ
Australian CD single
Danish maxi-single (Promo)
European CD single
Japanese CD single
UK CD single
UK CD maxi-single
US CD single (Promo)
We Belong Together - EP
Ծանոթագրություններ
Կատեգորիա:Մրայա Քերիի երգեր
Ֆիլ Նայթ
Ֆիլ Նայթ (Phil Knight, ), ամերիկացի բիզնեսմեն, Նայք ընկերության հիմնադիրներից մեկը, մագնատ, բարերար։ Օրեգոնի համալսարանի և Սթենֆորդի բիզնեսի դպրոցի շրջանավարտ է։ 2006 թվականին Սթենֆորդի բիզնեսի դպրոցի պատմության ընթացքում նրա կողմից կատարել է ամենամեծ նվիրատվությունը որպես մասնավոր անձ։ 2015 թվականի նոյեմբերին ըստ Ֆորբս ամսագրի աշխարհի ամենահարուստ մարդկանց շարքում ճանաչվել է 15-րդը և նրա կարողությունը կազմել է 28,1 մլրդ․ դոլար։ 2016 թվականին տրամադրել է 400 միլիոն դոլար Սթենֆորդի կրթաթոշակների ծրագրին ։
Կենսագրություն
Նայթը ծնվել է Պորտլենդում, ԱՄՆ-ի Օրեգոն նահանգում։ Հայրը՝ Ուիլյամ Ու․ Նայթը մասնագիտությամբ իրավաբան էր, որ դարձել էր թերթի հրատարակիչ, մայրը՝ Լոթա Նայթն էր ։ Հաճախել է Քլեվելենդի ավագ դպրոց։ Ըստ մի աղբյուրի, «Երբ նրա հայրը հրաժարվել է նրան ամառային աշխատանք տրամադրել իր թերթի խմբագրությունում, համարելով, որ իր որդին պետք է գտնի այն ինքնուրույն, Ֆիլը գտնում է աշխատանք մրցակից Oregonian ամսագրում, որտեղ նա աշխատել է գիշերային հերթափոխում որպես սպորտային արդյունքները ամփոփող, ամեն առավոտ վազում էր տուն յոթ մղոն» ։ Նայթը ուսումը շարունակում է Օրեգոնի համալսարանը, որտեղ որպես միջին հեռավորության վազող, նրա անձնական լավագույն ցուցանիշը եղել է 10 մղոնը 4 րոպեում, և 1957 թ․, 1958 թ․ և 1959 թ․ ճանաչվել է հաղթող։ 1977 թվականին Բաուրմենի և Ջեոֆ Հոլիսթերի հետ հիմնադրվել է ամերիկյան վազորդների թիմ, որը կոչվում էր  Athletics West : Օրեգոնի համալսարանը ավարտելուց հետո նա զորակոչվել է զինվորական ծառայության։ Մի տարի ծառայելուց հետո նա ընդունվել է Սթենֆորդի բիզնեսի դպրոց, որն ավարտել է 1962 թվականին որպես դիպլոմավորված մագիստրոս ։
Կարիերայի սկիզբ
Սթենֆորդի բիզնեսի դպրոցն ավարտելուց հետո նա շրջագայում է ամբողջ աշխարհով և Ճապոնիայում իմանում է Թայգր սպորտային կոշիկների բրենդի մասին, որը որոշում է տարածել ԱՄՆ-ում։ ԱՄՆ ժամանելուց հետո Նայթը սկսում է աշխատել որպես հաշվապահ Պորտլենդում։ Մոտ մի տարի հետո նա ստանում է Թայգրի առաջին նմուշները և ուղարկում է երկու զույգ սպորտային կոշիկներ իր մարզիչ Բիլ Բաուերմենին գնահատելու և վաճառելու նպատակով։ Ի զարմանս Նայթի, Բաուերմենը ոչ միայն բարձր գնահատեց կոշիկները, այն նաև առաջարկեց դառնալ գործընկերներ և զբաղվել դիզայներական գաղափարներով ։ 1964 թվականի հունվարի 25-ին նրանք ստեղծում են «Blue Ribbon Sports» ընկերությունը, որը հետագայում դարձավ Nike : Սկզբնականում այն մասնագիտացել է սպորտային կոշիկների պատվերների ասիական երկրներում և դրանց ամերիկյան շուկայում հետագա վաճառքի վրա։ Նայթի ընկեր Ջեֆ Ձոնսոնը առաջարկում է ի պատիվ հունական թևավոր հաղթանակի աստվածուհու ընկերությունը անվանել Նայք և 1971 թվականին ընդամենը 35 դոլարով Քերոլին Դեվիդսոնին պատվիրվեց ֆիրմայի «Swoosh" լոգոն, որը այժմ համարվում է ամենահզոր լոգոներից մեկը ։ Լոգոյի մասին Նայթը ասել է․ «Այն ինձ դուր չի գալիս, բայց կաշխատի հօգուտ ինձ»։
Անձնական կյանք
Նայթը հանդիպել է իր կնոջը, Պենելոպե «Պեննի» Փարկսին այն ժամանակ, երբ նա աշխատում էր Պորտլանդի պետական համալսարանում։ Նրանք ամուսնացել են 1968 թվականի սեպտեմբերի 13-ին։ Նրանք ապրում են իրենց առանձնատանը Լա Քուինթայում, Կալիֆորնիայում։ Նրանց որդին Մեթյու Նայթը մահացել է 34 տարեկան հասկում 2004 թվականի մայիսի 23-ին սրտի կաթվածից Սալվադորում Իլափոնգո լճում սուզվելու ժամանակ։ Մարզադահլիճը, որը բացվել է 2011 թվականին անվանվել է նրա պատվին։
Արտաքին հղումներ
Կատեգորիա:Սթենֆորդի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի բիզնեսմեններ Կատեգորիա:Ամերիկացի գործարարներ Կատեգորիա:Ամերիկացի բարերարներ
Ջոն Միլս
Ջոն Միլս (ի ծնե՝ Լյուիս Էռնեստ Ուոթս Միլս, John Mills, ), հանրաճանաչ անգլիացի դերասան, որը 70 տարիների ընթացքում խաղացել է ավելի քան 120 ֆիլմերում։
Կենսագրություն
Ջոն Միլսը ծնվել է 1908 թվականի փետրվարի 22-ին` Նորթ-Էլմհամում՝ Նորֆոլք կոմսությունում։ Մանկությունը անցել է Սաֆոլկ կոմսության Ֆիլիկսթոու քաղաքում։ Նա հաճախել է Նորիջի տղաների միջնակարգ դպրոցը ։ Առաջին դերը  խաղացել է Շեքսպիրի «Միջամառային գիշերվա երազ» պիեսում։
Դպրոցն ավարտելուց հետո Ջոնը մեկնել է Լոնդոն։ Նրա առաջնելույթը եղել է 1929 թվականին՝ լոնդոնյան թատրոններից մեկում։ 1930-ական թվականների ընթացքում Միլսը հանդես է եկել բազմաթիվ դրամատիկական տեսություններով, մյուզիքլներով և թատերական լիարժեք պիեսներով։ Այդ ժամանակ էլ նա ծանոթացել է հայտնի դրամատուրգ, դերասան և սցենարիստ Նոել Քաուարդի հետ՝ ելույթ ունենալով նրա «Բառեր և երաժշտություն» դրամատիկական տեսությունում (ռևյուում)։
Նրա առաջնելույթը ֆիլմարտադրության մեջ տեղի է ունեցել 1932 թվականին։ Սկսելով անցողիկ դերերից՝ նա շուտով դարձել է առաջատար դերասան։ Նրա ամենանշանակալի նախապատերազմական ֆիլմերից է «Թյուդորների վարդը» (1934) պատմական ֆիլմը և «Ցտեսությու՛ն, Միստր Չիպս» (1939) մելոդրաման, որտեղ նկարահանվել է նաև Ռոբերտ Դոնատը։
1939 թվականին զորակոչվել է բանակ, սակայն 1942 թվականին հեռացվել է՝ տասներկումատնյա աղիքի խոցի պատճառով ։ Հետագայում նա բազմաթիվ ռազմական պաշտոնյաների դերեր է խաղացել։ Նման դերերից մեկը նավաստի Շորտիի դերն է՝ «Որտեղ մենք ծառայում ենք» (1942) ֆիլմում, որը բեմադրել են նրա ընկեր Նոել Քաուարդը և բրիտանական կինեմատոգրաֆիայի ապագա դասական Դևիդ Լինը։ Նույն տարում նա նկարահանվել Է Քերոլ Ռիդի «Երիտասարդ պարոն Փիթ» ֆիլմում։
1946 թվականին նա գլխավոր դեր է խաղացել Չարլզ Դիքենսի «Մեծ հույսեր» վեպի էկրանավորման մեջ, որին հաջորդել  է ազգային հերոս, բևեռային հետազոտող, կապիտան Ռոբերտ Սքոթը՝ «Սքոթը Անտարկտիկայից» (1948) ֆիլմում։ Հաջորդ տասը տարիների ընթացքում նա հիմնականում նկարահանվել է ռազմական ֆիլմերում, ինչպիսիք են՝ «Գոլդիցի պատմությունը» (1954), «Մեր վրա ալիքներ են» (1955) և «Ալեքսանդրիա տանող դժվարին ճանապարհը» (1958) և այլ ֆիլմեր։ Այդ ընթացքում ձևավորվել է նրա դերասանական կերպարը՝ հասարակ մարդ, որն, այնուամենայնիվ, հանգամանքների ճնշման տակ ցույց է տալիս իր բնավորության լավագույն որակները՝ համարձակություն, տոկունություն և նվիրում։
Միլսին հաջողվել է ցույց տալ մարդկային բնույթի հակասական լինելը։ Այս տեսակի լավագույն դերերից մեկը գումարտակային հրամանատար Բեզիլ Բերոունի դերն է եղել՝ «Փառքի մեղեդիներ» հոգեբանական դրամայում (1960)։ Այս ֆիլմով Միլսի գործընկերն Է դարձել հռչակավոր Ալեք Գինեսը։ Այդ դերի համար Միլսը մրցանակի է արժանացել 1960 թվականի Վենետիկի կինոփառատոնում՝ տղամարդու լավագույն դերի համար։
Պակաս հետաքրքրական չեն նրա երկրորդ պլանի դերերը՝ կոշկակար Ուիլ Մոսոպ՝ «Հոբսոնի ընտրությունը» սիրային կատակերգությունում (1953), մասնավոր հետախույզ Ալբերտ Փարքիս՝ Գրեհեմ Գրինի վեպի հիման վրա նկարահանված «Սիրավեպի վերջը» (1955) սիրային դրամայում, Պլատոն Կարատաևի դերը՝ Տոլստոյի «Պատերազմ և խաղաղություն» վեպի էկրանավորման մեջ (1956) և շատ այլ դերեր։
1960-ական թվականների սկզբին Միլսը իր կրտսեր դստեր՝ Հելիի հետ նկարահանվել է մի քանի կինոնկարներում՝ «Վագրի ծովախորշը» (1959) քրեական դրամայում, «Ծնողների համար ծուղակ» ընտանեկան կատակերգությունում (1961), «Ճշմարտություն գարնան մասին» արկածային ֆիլմում (1966), «Կավճային պարտեզ» դրամայում (1964) և «Ընտանեկան գործեր» կատակերգական դրամայում (1966)։
1970 թվականին Միլսը խաղացել է իր ամենահայտնի դերերից մեկը՝ գյուղական հիմար Մայքլը՝ «Ռայանի դուստրը» պատմական դրամայում, որի համար արժանացել է Օսկար մրցանակի՝ երկրորդ պլանի լավագույն դերասան անվանակարգում։
Հետագա տարիներին դերասանը նկարահանվել է հիմնականում երկրորդական դերերում և կարճատև դրվագներում։ Նրա մասնակցությամբ առավել հայտնի ֆիլմերից են «Օ՜, ինչ հրաշալի պատերազմ է» (1969), «Լեդի Կարոլինա Լեմ» (1972), «Օկլահոման, այնպես, ինչպես կա» (1973) և «Գանդի» (1982) ֆիլմերը։
Միլսը նաև նկարահանվել է հեռուստատեսային սերիալներում։ Դրանցից առավել հայտնի է «Քվոթերմաս» (Quatermass) ֆանտաստիկ սերիալը (1979) և «Կատուներ» մյուզիքլի կինոտարբերակը։
2002 թվականին ռեժիսոր Մարկուս Դիլիսթոունը (Marcus Dillistone) նկարահանել է «Ջոն Միլսի հիշողությունները» վավերագրական ֆիլմը, որում Միլսի, նրա երեխաների և ռեժիսոր Ռիչարդ Աթենբորոյի հարցազրույցներն են0, ինչպես նաև նրա «Ալեքսանդրիա տանող դժվարին ճանապարհը» և «Դյունկերկ» ֆիլմերից ստացված պատմություններն ու տեսարանները։ Ֆիլմում նկարահանվել են նաև Միլսի ընկերներն ու գործընկերները՝ դերասաններ Լոուրենս Օլիվիեն, Ուոլթ Դիսնեյը, Դևիդ Նիվենը, Դիրկ Բոգարդը, Ռեքս Հարիսոնը և այլք։
Մրցանակներ
Մասնագիտական միջավայրում նա մեծ հեղինակություն է վայելել։ Նա դրամատիկական արվեստի թագավորական ակադեմիայի խորհրդի անդամ է եղել, իր երկարատև ստեղծագործական կյանքի համար արժանացել է բարձրագույն պարգևների։
1960 թվականին Միլսը ստացել է Բրիտանական կայսրության հրամանատարի շքանշան, իսկ 1976 թվականին արժանացել է Թագուհի Եղիսաբեթ 2-րդի ազնվական կոչմանը։ Դերասանը բազմիցս արժանացել է BAFTA-ի ուշադրությանը. 1955 թվականին՝ «Հոբսոնի ընտրությունը», 1961 թվականին՝ «Փառքի մեղեդիները», և 1971 թվականին՝ «Ռայանի դուստրը» ֆիլմերի համար արժանացել է մրցանակի՝ երկրորդ պլանի տղամարդու լավագույն դեր անվանակարգում։ 1971 թվականին դերասանը  Երկրորդ պլանի լավագույն դերասան անվանակարգում արժանացել է «Ոսկե գլոբուս»  և «Օսկար» մրցանակների՝ «Ռայանի դստեր» ֆիլմում նկարահանվելու համար։
2002 թվականին Ջոնը ստացել Է Բրիտանական կինոակադեմիայի բարձրագույն պարգև և ընտրվել է նրա պատվավոր ակադեմիկոս, ինչպես նաև արժանացել է The Walt Disney Company ընկերության «Դիսնեյի լեգենդ» կոչմանը։
Անձնական կյանք
Ջոն Միլսը երկար տարիներ ապրել է Լոնդոնում գտնվող Ռիչմոնդ քաղաքում։ Նրա քույրը՝ Անետա Միլսը, հայտնի էր BBC հեռուստատեսության «Muffin the Mule» (1946-1955) հեռուստատեսային սերիալում կատարած դերով։
Միլսի առաջին կինը դերասանուհի Էյլին Ռայմոնդն (Aileen Raymond) է եղել։ Նրանք ամուսնացել են 1927 թվականին և ամուսնալուծվել՝ 1941 թվականին։
Դերասանի երկրորդ կինը դարձել է դրամատուրգ Մերի Հեյլի Բելը։ Նրանց ամուսնությունը, որը կնքվել է պատերազմի ժամանակ՝ 1941 թվականին, շարունակվել է 64 տարի՝ մինչև 2005 թվականը՝ Միլսի մահը։
2001 թվականին՝ 89 և 92 տարեկան հասակում, երջանիկ զույգը որոշել է վերջապես ամուսնանալ եկեղեցում։ Միլսը երեք երեխա է ունեցել։ Նրա երկու աղջիկները (Ջուլիետ Միլսը և Հեյլի Միլսը) հայտնի դերասանուհիներ են դարձել։ Միակ որդին եղել է Ջոնաթան Միլսը։ Միլսի թոռը՝ Քրիսպիան Միլսը, երաժիշտ է, Kula Shaker ինդի ռոք խմբի հիմնադիրը։
Արտաքին հղումներ
Կատեգորիա:BAFTA մրցանակի դափնեկիրներ Կատեգորիա:Բրիտանացի դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Օսկարակիրներ Կատեգորիա:Նորֆոլկ քաղաքում ծնվածներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Անգլիացի կինոպրոդյուսերներ Կատեգորիա:Անգլիացի կինոդերասաններ Կատեգորիա:Բնօրինակում անաղբյուր հոդվածներ Կատեգորիա:Երկրորդ պլանի լավագույն դերասան Օսկարի մրցանակակիրներ
(6653) Ֆեյնինգեր
(6653) Ֆեյնինգեր (Feininger), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 10-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,910615 ա. մ., առավելագույնը մոտենում է 2,6635 ա. մ. հեռավորության վրա և հեռանում 3,1577 ա. մ. ։ Արեգակի շուրջ մեկ ամբողջական պտույտ է կատարում 1813,74 երկրային օրվա ընթացքում, իր ուղեծրով շարժվելով միջինում 0,198485 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,98° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սերկևիլենի
Սերկևիլ (Cydōnia), վարդածաղկազգիների (Rosaceae) ընտանիքին պատկանող բույս։ Սերկևիլ սովորական կամ սերկևիլ երկարավուն (Cydonia oblōnga), այս դասի միակ ներկայացուցիչն է։
Տարածում
Հիմնականում տարածված է Կովկասում, Հարավային Կովկասում և Միջին Ասիայում ։ Ադրբեջան, Դաղստան, Թուրքմենիա (Կոպեդագ) ։ Լայն տարածում է գտել նաև Միջերկրական ծովում, Ասիայում, հարավային և կենտրոնական Եվրոպայում։ Աճեցնում են Եվրոպայի շատ շրջաններում (մինչև Շոտլանդիա և Նորվեգիա), Հյուսիսային և Հարավային Աֆրիկայում, Հյուսիսային և Հարավային Ամերիկայում, Ավստրալիայում և Օվկիանիայում։
Էկոլոգիա
Այն աճում է տափաստանային անտառներին եզրերին, բացատներում, գետերի ափերին, լեռների ինչպես ստորին, այնպես էլ վերին լանջերին, ծովի մակարդակից բարձրությունը կազմում է 1400 մ։ Գերադասում է խորը, փխրուն, պարարտ և խոնավ հողեր։ Հանդիպում է նաև ավազոտ հողերում, կարմրահողերում, սևահողերում, ինչպես նաև ճահճային տարածքներում։
Կովկասում աճում է չոր հողում կաղնու, սոճու, ալոճենու, վայրի վարդի հետ միասին, հաճախ նաև հանդիպում է գերճահճային տարածքներում։ Երկար ժամանակ կարող է գոյատևել խոնավության բացակայության պայմաններում նաև առանց ոռոգման. այնուհանդերձ կարող է լինել և հակառակը՝ դիմանալ ուժեղ խոնավությանը, օրինակ՝ Աստրախանում դիմանում է, պարբերաբար տեղի ունեցող ջրհեղհեղների ժամանակ։
Սերկևիլրը առավել պտղատու է կավահողերում։ Միևնույն ժամանակ չոր հողերում պտուղները փոքր են և չոր, իսկ խոնավ հողերում առավել հյութալի են։ Աճեցված ծառերի պտուղները հասնում են 2 կգ, վայրի՝ 60-100 գ։ Վայրի սերկևիլի պտուղները քիչ են 2-10 պտուղ մի ծառի վրա։
Սերունդները բազմանում են էտումներով, պատվաստներով, արմատների հատումներով։
Գրեթե բոլոր հին ծառերը սիմբիոզի մեջ են մտնում սնկերի հետ՝ Fomes fulva։
Sclerotinia cydoniae բորբոսասունկը ծածկում է տերևները, ինչը ուժեղ ազդում է ծառի չափսերի և նրա բերքատվության վրա։
Բուսաբանական նկարագիր
Թափվող ծառ կամ թփուտ 1,5 մինչև 4-5 մ բարձրությամբ, դեպի վեր բարձրացող ճյուղերով։
Տերևները հերթադիր են, ձվաձև կամ օվալաձև, երբեմն էլիպսաձև, հազվադեպ կլորացված, ծայրերը սուր կամ բութ, սեպաձև, երկարությունը 5-10-ից մինչև 12 սմ, լայնությունը 7,5 սմ։
Ծաղիկները կանոնավոր, հիմնականում միամյա։ Պսակը բաց վարդագույն, սպիտակ կամ վարդագույն, մեծ մինչև 4,5-5 սմ տրամագծով։ Թերթիկները 15-25, սովորաբար 20։ Ծաղկում է մայիս-հունիս ամիսներին։
Պտուղը կեղծ խնձոր է 5 կորիզներով, մազոտ, գրեթե գնդաձև կամ տանձաձև, կիտրոնի կամ մուգ դեղին գույնով, երբեմն կարմրավում, ունի 2,5-3,5 սմ տրամագիծ, վայրի տեսակները մինչև 15 սմ։ Կեղևը շատ բուրավետ է, քիչ հյութալի։ Ունի դառը համ, տձև, քաղցրավուն։ Սերմերը կարմրա-շականակագույն ձվաձև, 1000 սերմի կշիռը կազմում է 24-44 գ ։
Պտուղները հասնում են սեպտեմբեր-հոկտեմբեր ամիսներին։
Քիմիական կազմ
Սերմերը պարունակում են լորձ (մինչև 20 %), գլիկոզիդամին (0,53 %), օսլա, դաբաղանյութեր, էմուլսին ֆերմենտներ, ճարպային յուղ (8,15 %)։
Հասուն պտուղները պարունակում են շաքար (մինչև 10,85 %, այդ թվում ֆրուկտոզ մինչև 6,27 %), պրոտոպեկտին (4,7 %), եթերային յուղեր և օրգանական թթուներ (1,22 % խնձորաթթու, լիմոնաթթու, գինեթթու)։ Պտուղների կեղևում հայտնաբերվել են էթիլենային և պերարգոնային եթերներ, որոնք պտուղնեին տալիս են յուրահատուկ հոտ։ Պտուղներից պատրաստված հյութը պարունակում է խնձորաթթու (մոտավորապես 3,5 %), շաքար և ակացիա։
Պահեստավորում
Բուժական պրակտիկայում օգտագործում են պտուղները, սերմերը և տերևները։
Պտուղները հավաքում են հասած, միջուկը ուղարկում են հետագա մշակման, իսկ սերմերը չորացնում են 40-50 °C ջերմաստիճանում։ Տերևները հավաքում են հունիս-հուլիս ամիսներին, որից հետո չորացնում են ջերմոցներում՝ 40-50 °C։
Սերմերը և տերևները պահում են լավ փակված տարաներում մեկ տարի ժամկետով։
Դեղագործական հատկություններ
Սերկևիլից դեղորայքները օգտագործում են որպես տոնիկ։ Սերկևիլի սերմերն ու պտուղները օգտագործվում են որպես կապակցող դեղամիջոց աղեստամոքսային տրակտի հիվանդությունների ժամանակ։ Որպես միզամուղ միջոց՝ այն լայնորեն կիրառվում է սրտանոթային հիվանդությունների վիճակը թեթևացնելու համար, իսկ սերմերից պատրաստած թեյը՝ մրսածության, հազի, բրոնխիտի բուժման համար։
Նշանակությունը և կիրառումը
Սերկևիլը Միջերկրածովյան երկրներում հնագույն ժամանակներից համարվում է սիրո և պտղաբերության խորհրդանիշ, ի պատիվ Վեներա աստվածուհու։
Սերկևիլը հայտնի է որպես պտղատու ծառ, որը տալիս է գեղեցիկ և անուշահոտ պտուղներ։ Պտուղները հումքի տեսքով օգտագործում են զովաչուցիչ ըմպելիքների, մալմելադ, ժելեներ, դոնդողներ պատրաստելու համար, ինչպես նաև որպես միսը համեմելու համար։ Ավանդական բժշկությունում սերմերը օգտագործում են փորկապության, կոլիտների, շնչառական հիվանդությունների, արգանդի արյունահոսության, հազի համար։
Հասուն պտուղները օգտագործվում են տուբերկուլյոզի, ասթմայի, գաստրիտի, աղիքային հիվանդությունների համար։ Ջրային լուծույթը որպես աչքի կաթիլ՝ լորձաթաղանթի վնասվածքների դեպքում, կոսմետիկ միջոց, մազաթափության համար։
Հատկությունները և փայտի նշանակությունը
Փայտը բաց դեղին է կամ բաց վարդագույն, դժվար տեսանելի աճի օղակներով, ամուր, լավ փայլով։ Արդյունաբերությունում օգտագործվում է ոչ հաճախ։ Ռուսաստանում խոստումնալից շահագործում չի սպասվում, պատճառը պաշարների քանակության սակավությունն է։ Հնդկաստանի հյուսիսում օգտագործում են փորագրությունների, հուշանվերների, փոքր նավերի նախագծման համար։
Տաքսոնոմիա
Սերկևիլի սովորական տեսակը ընդգրկվում է սերկևիլ ընտանիքի, Spiraeoideae ենթաընտանիքի, Վարդազգիների (Rosaceae) ընտանիքի, վարդածաղկավորների (Rosales) կարգի մեջ
Ձևեր
Տեսակի ներսում տարբերվում են հետևյալ ձևերը՝
Տեսակներ
Տեսակներից արտադրված ԽՍՀՄ-ում և աճեցված Ռուսաստանում, ինչպես նաև հարևան երկրներում, առավել տարածվածներ են՝
Կենտրոնական Ասիայի սորտերը զիջում են Կովկասի սորտերին պտուղնեիր մեծությամբ, բայց ունեն գերազանց համ։
Արտաքին հղումներ
Կատեգորիա:Բույսեր այբբենական կարգով Կատեգորիա:Պտղատու ծառեր Կատեգորիա:Դեկորատիվ ծառեր Կատեգորիա:Մրգեր Կատեգորիա:Դեղաբույսեր
Վեյսեկան
Վեյսեկան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սիլվանի շրջանի համայնքներ
Ստարայա Պրիսմարա
Ստարայա Պրիսմարա (Старая Присмара), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Տոկտարովո
Տոկտարովո (Токтарово, Туҡтар), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 199 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Պայուվեսկի
Պայուվեսկի (Pajuveski), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Յակովլևկա (գյուղ, Բերեզնեգովատոեի շրջան)
Յակովլևկա (Яковлівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1795 թվականին։
2001 թվականի տվյալներով Յակովլևկա գյուղում բնակվում էր 165 մարդ։ Բնակավայրը զբաղեցնում է 0,284 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզնեգովատոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1795 թվականին հիմնադրված բնակավայրեր
Դարվիշ
Դարվիշ (Անդրե Սևրուկյան (Sevrugian),, Հայդելբերգ, Գերմանիա), հայ նկարիչ ։
Ծանոթագրություններ
Կատեգորիա:Հայ նկարիչներ Կատեգորիա:1896 ծնունդներ Կատեգորիա:1997 մահեր Կատեգորիա:Թեհրան քաղաքում ծնվածներ Կատեգորիա:Էթնիկ հայ նկարիչներ Կատեգորիա:Կեղծանուններ
Դեպոլիմերացում
Դեպոլիմերացում, ապապոլիմերացում, պոլիմերից մոնոմերի անցնելու ռեակցիան։ Պոլիմերացման հակադարձ ռեակցիան է։ Դեպոլիմերացման ենթարկվում են որոշ պոլիմերներ (օրինակ, պոլիստիրոլ, պոլիմեթիլմետակրիլատ)։ Դեպոլիմերացում կատարվում է հիմնականում բարձր ջերմաստիճաններում։ Դեպոլիմերացմանման երևույթի հնարավորությունը ապացուցել են Ռ․ Մեսրոբյանը և Ա․ Տոբոլսկին, 1945 թվականին։
Կատեգորիա:Քիմիական ռեակցիաներ
Ռաֆայել Հարությունյան (ֆիզիոլոգ)
Ռաֆայել Հարությունի Հարությունյան, հայ ֆիզիոլոգ, ճառագայթակենսաբան։ Բժշկական գիտությունների դոկտոր (1966), պրոֆեսոր (1976): ՀԽՍՀ առողջապահության նախարարության գիտաբժշկական խորհրդի նախագահ (1978-1989):
Կենսագրություն
Ռաֆայել Հարությունյանը ծնվել է 1926 թվականի մայիսի 15-ին, Երևանում։ 1951 թվականին ավարտել է Երևանի բժշկական ինստիտուտը։ 1969 թվականից եղել է ՀԽՍՀ առողջապահության նախարարության ճառագայթակենսաբանության ԳՀ բաժանմունքի փորձարարական արյունաբանության լաբորատորիայի վարիչ, 1973-1984 թվականներին՝ բաժանմունքի վարիչ ։
Աշխատանքները վերաբերում են օրգանիզմի արյունաստեղծման գործընթացների, նյարդահումորալ կարգավորման և ներքնածին խթանիչների ֆունկցիոնալ նշանակության հարցերին։ Համահեղինակ է ռուս-հայերեն ֆիզիոլոգիական (1977) և ռուս-հայերեն ֆիզիոլոգիական բացատրական (1979) բառարանների։
Մահ
Ռաֆայել Հարությունյանը մահացել է 1989 թվականի մարտի 25-ին, Երևանում։
Ծանոթագրություններ
Կատեգորիա:Հայ ֆիզիոլոգներ Կատեգորիա:Հայ ճառագայթակենսաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Հայաստանի փաստաբանների պալատ
Հայաստանի Հանրապետության փաստաբանների պալատ, Հայաստանի փաստաբանների միության և Փաստաբանների միջազգային միության միաձուլման հետևանքով 2005 թվականին ստեղծված կազմակերպություն է՝ «Փաստաբանության մասին» Հայաստանի օրենքի ուժով։
2021թ. հոկտեմբերի 5-ից Հայաստանի Հանրապետության փաստաբանների պալատի նախագահն է հանդիսանում Սիմոն Բաբայանը, առաջին փոխնախագահը՝ Արմեն Ասատրյանը, աշխատակազմի ղեկավարը՝ Լուսինե Սարգսյանը։
2013-2021թթ. ՀՀ փաստաբանների պալատի նախագահ է հանդիսացել Արա Գագիկի Զոհրաբյանը։
Խնդիրներ
Փաստաբանների պալատի խնդիրներն են՝
Արտաքին հղումներ
Կատեգորիա:Հայաստանի իրավաբանական կազմակերպություններ Կատեգորիա:2005 հիմնադրված ընկերություններ Կատեգորիա:Հայաստանի փաստաբանություն
Փերուշան
Փերուշան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
XIX դարի վերջին ուներ նաև 4 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Էստոնիայի անկախության օր
Էստոնիայի անկախության օր (Eesti Vabariigi aastapäev), ազգային տոն Էստոնիայում, որն ամեն տարի նշվում է փետրվարի 24-ին` 1918 թվականին ընդունված Էստոնիայի անկախության հռչակագրի պատվին։ Այս տոնը սովորաբար անցկացվում է հրավառությունով, համերգներով և երեկույթներով։ Սա Էստոնիայի ազգային օրն է։
Պատմություն
1919 թվականին Էստոնիայի ժամանակավոր կառավարությունը որոշում կայացրեց փետրվարի 12-ից մինչև փետրվարի 24-ը համարել անկախության հռչակման օր։ 1933 թվականին Կառավարությունը քննարկեց ազգային օրը տարվա ավելի լավ ժամանակահատված տեղափոխելու մասին հարցը, օրինակ, հունիսի 15-ը որպեսզի նշեն այն օրը, երբ 1920-ին Էստոնիայի հիմնադիր ժողովը ընդունեց Սահմանադրությունը։ 1937 թվականի փետրվարի 21-ին Հյուգո Կուզները առաջարկեց, որ Էստոնիայի Հանրապետության տարեդարձը լինի փետրվարի 23-ը, ոչ թե փետրվարի 24-ը։
Այս մասին ասել է Էստոնիայի ազգային արխիվի տնօրեն՝ Գոթլիբ Նեյը. «... Կարելի է եզրակացնել, որ 1918թ.-ի փետրվարի 24-ը պետք է համարվի հանրապետության սկզբնավորման օր. սա այն օրն է, երբ անկախության հռչակագիրը հասավ մայրաքաղաք և շարժվեց դեպի ընտրված մարմինների գերագույն ուժերին (այն ժամանակ այդ ուժերն էին Էստոնիայի փրկության հանձնաժողովը և ժամանակավոր կառավարությունը)։
1917 թվական, նոյեմբերի 28
1917 թվականի նոյեմբերի 18-ին [հին տարեթիվը՝ նոյեմբերի 15], Էստոնիայի նահանգային ժողովը հանդիպեց Տոմպեա դղյակում և ինքն իրեն հռչակեց «Էստոնիայի միակ բարձրագույն իշխանության կրողը»։ Էստոնիայի նահանգային ժողովի 48 անդամների ներկայությամբ, որոնցից 9-ը ձեռնպահ ( հիմնականում սոցիալիստական հեղափոխականներ էին մի քանի մենշևիկների հետ միասին), ընդունեցվեց «Պետություն» բառը չօգտագործելու մասին որոշումը։ Էստոնիայի նահանգային ժողովը կոչ արեց էստոնացի զինվորներին արագ և անհապաղ ետ գալ Էստոնիա։ Որոշ աղբյուրներ հենց այս օրը անվանել են «Էստոնիայի իրական անկախության օր»։
1918 թվական փետրվարի 23
1918 թվականիի փետրվարի 23-ին Փարնուում հրատարակվեց «Բոլոր ժողովուրդների մանիֆեստը», որը հռչակեց Էստոնիային, որպես անկախ և ժողովրդավարական հանրապետություն։
1919 թվականի հունիսի 23
1919 թվականի հունիսի 23-ին Էստոնիայի Անկախության պատերազմում Վաննուի ճակատամարտի ընթացքում զորքերը ջախջախեցին գերմանական դիվիզիոնին։ Այս իրադարձությունը Էստոնիայում նշվում է որպես Հաղթանակի օր։
1920 թվականի փետրվարի 2
1920 թվականի փետրվարի 2-ին Էստոնիան և Խորհրդային Ռուսաստանը ստորագրեցին Տարտուի խաղաղության պայմանագիրը, որով Էստոնիան դե յուրե դարձավ անկախ պետություն։
1988 թվականի նոյեմբերի 16
1988 թվականի նոյեմբերի 16-ին Էստոնիայի ԽՍՀ Գերագույն խորհուրդը ընդունեց Էստոնիայի գերիշխանության հռչակագիրը, որը հավաստում էր Էստոնիայի ինքնիշխանությունը և էստոնական օրենքների գերակայությունը Խորհրդային Միությանում։
1990 թվականի մարտի 30
1990 թվականի մարտի 30-ին, Էստոնիայի ԽՍՀ Գերագույն խորհուրդը ընդունեց «Էստոնիայի պետական կարգավիճակի մասին» բանաձևը, որով սովետական իշխանությունը այն ի սկզբանե համարում էր անօրինական և հայտարարեց անցման շրջան՝ հանրապետությունը վերականգնելու համար։
1990 թվականի մայիսի 8
1990 թվականի մայիսի 8-ին Էստոնիայի ԽՍՀ Գերագույն խորհուրդը, իր գոյության վերջին օրերի ընթացքում անվավեր ճանաչեց Էստոնիայի Սովետական Սոցիալիստական Հանրապետությունը և վերահաստատեց Էստոնիայի Հանրապետությունը։ Կառավարությունը ընդունեց «Էստոնիայի սիմվոլիզմի մասին» մի օրենք, համաձայն որի՝ Էստոնիայի ազգային գույներն են կապույտը, սևը և սպիտակը։ Էստոնիայի Սահմանադրության 1,2,4,5 և 6 կետերում նշվում է, որ «Էստոնիան առանձին և անկախ պետություն է և իշխանությունն իր ժողովուրդն է»։ Մոսկվայի առաջարկած դաշնային համաձայնության հիման վրա Էստոնիայի ղեկավարության կողմից մերժվել են Խորհրդային Միությունը պահպանելու փորձերը։
1991 թվականի օգոստոսի 20
1991 թվականի օգոստոսի 20-ին, կոմունիստական կուսակցության անդամների կողմից Մոսկվայում հեղաշրջման փորձի ժամանակ, Խորհրդային 76-րդ գվարդիայի ավիահարվածների դիվիզիոնը ժամանեց Տալլին։ Կամավորները կազմակերպեցին Տոոմպեասի և հեռուստատեսային հեռարձակման աշտարակի պաշտպանությունը։ Էստոնիայի ժողովրդական ճակատում՝ Ազատության հրապարակում, հավաք էր կազմակերպվել, որով կոչ էր արվում Էստոնիայի անկախությանը։ Նույն օրը՝ ուշ երեկոյան՝ 23:02-ին, Էստոնիայի Գերագույն խորհուրդը Էստոնիայի Կոմիտեի ղեկավարության հետ միասին, պայմանավորվել էին «Էստոնիայի պետության անկախության և Սահմանադրական ժողովի ստեղծման մասին», այդպիսով հռչակելով Էստոնիայի անկախության վերականգնումը ։
Տոնակատարություններ
Էստոնիայի Նախագահը կազմակերպում է Անկախության տոնական ընդունելություն, որի ժամանակ պետական շքանշաններ են հանձնվում, որոնց անունները նախապես հրապարակվում են։ 1991-ին Էստոնիայի անկախության վերականգնումից ի վեր Էստոնիայի պաշտպանության ուժերի կողմից ծնունդ է առել շքերթների մի նոր ավանդույթ, և 1918-ի դեպքերից ի վեր 1993 թվականին՝ Տալլինում, անցկացվել է առաջին շքերթը՝ նշելու ադամանդե հոբելյանը։ Ինչպես շքերթը, այնպես էլ ընդունելությունն անցկացվում են տարբեր տարիներին, տարբեր քաղաքներում․ 2014-ին դրանք անցկացվեցին Փարնուում, իսկ 2015-ին` Նարվայում, այդ տարվա շքերթին մասնակցում էին ՆԱՏՕ-ի անդամ այլ երկրներ։ Շքերթը, ընդունելությունն ու ընդունելությանը նախորդող համերգը ուղիղ եթերով հեռարձակվում են հեռուստատեսությամբ։ Ներառյալ Նախագահի ելույթը։ Հյուրերի ընդունման վայրը, որտեղ նախագան և նրա կինը ձեռքով ողջունում են իրենց հյուրերին, կոչվում է «Պինգվինի շքերթ»։ Քանի որ Նախագահի ընդունելությունը միշտ կազմակերպվում է փետրվարի 24-ին, այդ իսկ պատճառով տեղական նմանատիպ ընդունելությունները հաճախ անցկացվում են ավելի վաղ՝ փետրվարի 23-ին։ Դպրոցներն ու մյուս հաստատությունները ևս երբեմն միջոցառումներն անցկացնում են ավելի վաղ։
2018 թվականի փետրվարի 24-ին Էստոնիան տոնեց իր 100-ամյակը։ 100-ամյակը նշվում է 2017-ի ապրիլից մինչև 2020-ի փետրվար ։
Ռազմական շքերթ
1993 թվականին Էզու ամենամյա զորահանդեսը առաջին անգամ անցկացվում է Տալլինի Ազատության հրապարակում։ Տոնի առավոտյան զորահանդեսի մի մասը կազմում են ցամաքային զորքերի, նավատորմի, օդուժի և Պաշտպանության լիգայի հրապարակով անցնող հետևակային և զրահատեխնիկական կազմավորումներից բաղկացած ստորգետնյա շարասյունը։ Ներկայացված են նաև զինված ուժեր, ոստիկանություն, կուրսանտային և կիսառազմականացված այլ երիտասարդական կազմակերպություններ։ Հետևյալ կազմակերպությունները զորահանդես են ուղարկում ստորաբաժանումներ և կազմավորումներ.
Այն հաճախ հեռարձակվում է հանրային խոշոր հեռուստատեսություններով, ինչպիսիք են Eesti Televisioon-ը և նույնիսկ ռուսալեզու ETV+: Զորահանդեսը ավանդաբար ղեկավարում է Էստոնիայի պաշտպանության ուժերի հրամանատարը, նա ժամանում է ժամը 10:00-ին և նախագահին զեկուցում է շքերթի կարգավիճակի մասին։ Ներկաների թվում են նաև պաշտպանության նախարարը և Էստոնիայի վարչապետը և Ռիիգիկոգուի անդամները։
Արտաքին հղումներ
Կատեգորիա:Էստոնիայի տոներ Կատեգորիա:Էստոնիայի մշակույթ
Հայաստանի Հանրապետության քաղաքացիական հատուկ ծառայության առաջին դասի պետական խորհրդական
Հայաստանի Հանրապետության քաղաքացիական ծառայության առաջին դասի պետական խորհրդականները
Հիմնական հոդված՝ Հայաստանի Հանրապետության քաղաքացիական հատուկ ծառայության առաջին դասի պետական խորհրդականների ցանկ
Կատեգորիա:ՀՀ բարձրագույն դասի դասային աստիճաններ
Միխայիլ Գոլովանով
Կենսագրություն
1982 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, մալայերենին և անգլերենին։
1982 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Անդրեյ Գուսկով
Անդրեյ Գուսկով (Андре́й Анато́льевич Гусько́в, ), խորհրդային և ռուս դիվանագետ։ Արտակարգ և լիազոր դեսպան (2020 թվականի հունիսի 8) ։
Կենսագրություն
1983 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է իսպաներենին և անգլերենին։
1983 թվականից զբաղվում է դիվանագիտական գործունեությամբ։
1988 թվականին ավարտել է Դիվանագիտական ակադեմիայի որակավորման բարձրացման ֆակուլտետը։
Աշխատել է տարբեր պաշտոններում նախարարության կենտրոնական համակարգում և արտերկրում։
2003 թվականից մինչև 2005 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների երկրորդ դեպարտամենտի տնօրենի տեղակալ։
2005-2011 թվականներին Բրազիլիայում եղել է Ռուսաստանի դեսպանատան խորհրդական-դեսպանորդ։
2007 թվականի փետրվարի 7-ին շնորհվել է 2-րդ դասի արտակարգ և լիազոր դեսպանորդի կոչում։
2011 թվականի հունիսից Ռուսաստանի Դաշնության արտաքին գործերի նախարարության լատինաամերիկյան դեպարտամենտի փոխտնօրեն։
2018 թվականի հունիսի 18-ից Պերուի Հանրապետությունում եղել է Ռուսաստանի Դաշնության արտակարգ և լիազոր դեսպան ։
2018 թվականի հոկտեմբերի 8-ից Բագամյան կղզիներում եղել է Ռուսաստանի Դաշնության արտակարգ և լիազոր դեսպան ։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Հայ-թաթարական ընդհարումներ (1905-1906, Գետաբեկ-Սոգութլու)
'''Հայ-թաթարական ընդհարումներ 1905-1906 թթ. Գետաբեկ-Սոգութլու''', հայ-թաթարական (թուրքական) զինված հակամարտություն Ցարական Ռուսաստանի Ելիզավետպոլի նահանգի Գետաբեկ-Սոգութլու բնակավայրերի տարածքում, որը տեղի է ունեցել 1905-1906 թվականներին։ Այն ուղեկցվել է խաղաղ բնակչության ջարդերով և ունեցվածքի թալանով։ Հանդիսանում է 1905 թվականին Բաքվի‎, Երևանի‎, Թիֆլիսի‎, Ելիզավետպոլի նահանգներում‎ սկսված հայ-թաթարական ընդհարումների մաս ։
Գետաբեկի ընդհարումներ
Գետաբեկը Ելիզավետպոլի նահանգի հայաբնակ այն գյուղերից մեկն էր, որն ամբողջությամբ թալանվել, ավերվել ու հրկիզվել էր մերձակա գյուղերի թուրք բնակչության կողմից։ Ընդհարումները սկսվում են 1905 թվականի նոյեմբերի 17-ին, երբ թուրքաբնակ Փարաքենդ գյուղի բնակիչները հրդեհում են գետաբեկի բնակիչ անտառապահ Աբբաս Հաջիևի 60 սայլ խոտը՝ տեղի հայերի վրա հարձակվելու պատրվակ ստեղծելու համար։ Մի քանի օր անց Ֆրեզևկա ռուսական գյուղի քահանան հայտնում է Սլավյանկայում գտնվող նորանշանակ պրիստավ (ոստիկանապետ) Ալ. Ի. Շեպիլլոյին, որ թուրքերը պատրաստվում են հարձակվել Գետաբեկի վրա։ Նոյեմբերի 22-ին Սոգութլու, Միսկինլի և այլ գյուղերի թուրքերը շրջապատում են Գետաբեկը ու հանքերի շուկան։ Այդ ժամանակ արդեն հայերի խանութները փակված էին, իսկ ժողովուրդը՝ հավաքված եկեղեցու մոտ։ Շուկայի մոտ թուրքերի թվաքանակը կազմում էր շուրջ 500 հոգի ։
Աֆշին Ղաֆարիան
Աֆշին Ղաֆարիան, իրանցի խորեգրաֆ, ռեժիսոր, պարող և դերասան։ Ի սկզբանե աշխատել է «Վերափոխումներ» խմբի հետ ։ Անապատում պարողը ֆիլմը, որը նկարահանվել է 2014 թվականին, նվիրված է նրա կյանքին։ Ֆիլմում Ղաֆարիանի դերը մարմնավորել է Ռիս Ռիչին։
Հայ-թաթարական ընդհարումներ (1905-1906, Գետաբեկ-Սոգութլու)
Գետաբեկի ընդհարումներ
Գյուղի փոքրաթիվ երիտասարդությունը ինքնապաշտպանության նպատակով դիրքեր է զբաղեցում շուկայի և գերեզմանատան միջև՝ պաշտպանելով այդ երկու ուղղությունները շուրջ 1 օր։ Սակայն թուրքերի թվաքանակը անընդհատ ավելանում էր՝ դժվարացնելով հայերի ինքնապաշտպանությունը։ Գերեզմանատանը դիրքավորված հայ երիտասարդները, տեսնելով որ երկու տեղը միաժամանակ այլևս անհնար է պաշտպանել, տեղափոխվում են դեպի գյուղ։ Երիտասարդ հայերի հեռանալուց հետո թուրքերը ներխուժում են շուկայի տարածք՝ թալանելով ու ավերելով շրջակայքում գտնվող ամեն ինչ։ Ժամ առ ժամ նոր զինյալ ուժեր ստացող թուրքերին, ի վերջո, հաջողվում է կոտրել շրջապատման մեջ հայտնված և որևէ տեղից օգնություն չստացող հայերի պաշտպանությունն ու մտնել գյուղ։ Բնակչության մի մասին հաջողվում է փախչել գյուղից ու ոտքով հասնել Չարդախլու։ Գյուղում մնացած բոլոր հայերը սպանվում են ։
Պրիստավ Ալ. Ի. Շեպիլլոյի տվյալներով՝ տներում ողջակիզվում են շուրջ 50 հայեր՝ կանայք, տղամարդիկ և երեխաներ։ Թուրքերն ավերում ու կողոպտում են նաև հայկական Սուրբ Գևորգ եկեղեցին       ։
Աֆշին Ղաֆարիան
Կենսագրություն
Ղաֆարիանն իր կարիերան սկսել է 1999 թվականին, Սաբա արվեստի կենտրոնում ։ Ստացել է Իսլամական Ազադ համալսարանի Թեհրանի կենտրոնական մասնաճյուղի կինոյի (ավագ դպրոց) և թատրոնի (բակալավր) մասնագետի դիպլոմ ։
Հայ-թաթարական ընդհարումներ (1905-1906, Գետաբեկ-Սոգութլու)
Գետաբեկի ընդհարումներ
Ջարդից փրկված հայերը ճանապարհին էլ ենթարկվում են թուրքերի հարձակումներին։ Սարսափելով թուրքերից՝ գետաբեկցի հայերին չեն օգնում Սլավյանկա ռուսական գյուղի բնակիչները, որոնք հրաժարվում են ոտքով դեպի Չարդախլու փախչող գյուղացիներին սայլեր տրամադրել ։
Աֆշին Ղաֆարիան
Կենսագրություն
2009 թվականի վերջին նա ԶԼՄ-ների արձագանքին է արժանացել «Տարօրինակ, բայց ճշմարիտ» ներկայացումից հետո, որը ներկայացվել է Գերմանիայում, Մյուլհայմ ան դեր Ռուր մշակութային փառատոնի շրջանակներում։ Ներկայացման ավարտին նա հայտնվել է կանաչ ապարանջանով, որը խորհրդանշում է Իրանի կանաչ շարժումը և երգել «Ո՞ւր է իմ ձայնը» ։ Նա չի վերադարձել Իրան, այլ որպես փախստական մեկնել է Ֆրանսիա, որտեղ հիմնել է «Վերափոխումներ» պարային ընկերությունը։ Ֆրանսիայում սկսել է համագործակցել Շահրոխ Մոշկին Ղալամի հետ : 2010-2011 թվականներին հաճախել է Ազգային պարի կենտրոն (Centre National de la Danse) :
Հայ-թաթարական ընդհարումներ (1905-1906, Գետաբեկ-Սոգութլու)
Սոգութլուի ընդհարումներ
Գետաբեկի հայերի ջարդերից որոշ ժամանակ անց, երբ գետաբեկցի, բադեցի, չարդախլվեցի հայերը տեսնում են, որ կառավարությունը ոչինչ չի ձեռնարկում ջարդերի կազմակերպիչներին և մասնակիցներին պատժելու համար, որոշում են վրեժ լուծել գոնե առավել վայրագ թուրքերից։ Հայտնի էր, որն Սոգութլու գյուղում էին թուրքերը կենտրոնացրել գետաբեկցի հայերից խլված ողջ թալանը ։
Աֆշին Ղաֆարիան
Կենսագրություն
Ղաֆարիանը «Վերափոխումներ» ընկերության հիմնադիրն է ։
Հայ-թաթարական ընդհարումներ (1905-1906, Գետաբեկ-Սոգութլու)
Սոգութլուի ընդհարումներ
1905 թվականի դեկտեմբերի 31-ի գիշերը հայերի արշավախումբը, մոտենալով Սոգութլու գյուղի մատույցներին, կարևոր դիրքեր է զբաղեցնում։ Օժանդակ խմբերը դիրքեր են զբաղեցնում շրջակա ձորերում։ 1906 թվականի հունվարի 1-ի վաղ առավոտյան խմբապետի շեփորի ազդանշանից հետո հարյուրավոր կամավորներ հարձակվում և շրջապատում են թուրքաբնակ Սոգութլու գյուղը։ Թուրքերը դիմում են ինքնապաշտպանության։ Հայկական արշավախմբի խմբապետը առաջ է նետվում և մտնում գյուղ։ Վերջինիս հետևից գյուղ են մտնում ղազախեցի Բեգլարը, բանանցեցի Մակիչը, փիփեցի Թավաքալյան Համբարձումը, ախալքալաքցի Պետրոսը, վանեցի ղասաբ Գրիգորը, վանեցի Կարապետ Մելքոնյանը, մշեցի Վարդանը՝ յուրաքանչյուրն իրենց զորախմբերով։ Մեկ ժամվա ընթացքում Սոգութլուն հայտնվում է հայերի վերահսկողության ներքո։ Թուրքերը, թողնելով իրենց բոլոր իրերը, ընտանի կենդանիները, փախչում են գյուղից։ Գյուղի գրավման գործողության ընթացքում սպանվում են Սոգութլուի գրեթե բոլոր արական սեռի չափահաս ներկայացուցիչները։ Կանայք, ծերերն ու երեխաները չեն սպանվում։ Երեք ժամից հետո Սոգութլուն և հարակից տարածքները ամբողջությամբ հայերի հսկողության ներքո են հայտնվում ։
Ծանոթագրություններ
Կատեգորիա:Հայ-թաթարական ընդհարումներ 1905-1907 Կատեգորիա:Ադրբեջանի պատմություն
Աֆշին Ղաֆարիան
Արտաքին հղումներ
Կատեգորիա:Իրանցի դերասաններ Կատեգորիա:Իրանցի ռեժիսորներ
Ըրլ Սքրագս
Ըրլ Սքրագս (անգլերեն՝ Earl Scruggs, ), ամերիկացի բլյուգռաս երաժիշտ, բանջոյահար։ Հանդես է եկել The Bluegrass boys խմբում, որտեղից և ծագել է քանթրի երաժշտական ենթաոճի այս անվանումը։
1948 թվին Սքրագսը և գիթարահար Լեսթեր Ֆլեթը դուրս գալով The Bluegrass boys խմբից, հիմնում են նոր խումբ անվանելով այն Foggy Mountain Boys: Խմբին մեծ համբավ բերեց 1949 թվականին ձայնագրված Foggy Mountain Breakdown մեղեդին այն բանից հետո երբ այն օգտագործվեց 1967 թվականի Բոնի և Կլյադ ֆիլմում։ Այդ կատարման համար Սքրագսը և Ֆլեթը ստացան տարվա գրեմմի մրցանակը։
Սքրագսը մեծ դեր է ունեցել բանջոն որպես առաջնային պլանի երաժշտական գործիք արդիականացնելու գործընթացում՝ տարածելով "երեք մատների տեխնիկա" կատարման ավելի բարդ ոճը։ Կատարման այդպիսի ոճը մինչ օրս անվանում են սքրագս-ոճ։
Ծանոթագրություններ
Կատեգորիա:Ամերիկացի երաժիշտներ Կատեգորիա:1924 ծնունդներ Կատեգորիա:2012 մահեր Կատեգորիա:«Գրեմմի» մրցանակի դափնեկիրներ
Պեկա (գյուղ, Օռավա շրջան)
Պեկա (Päka), գյուղ Էստոնիայի Պիլվամաա նահանգի Օռավա շրջանում։
Արտաքին հղումներ
Կատեգորիա:Էստոնիայի Պիլվամաա նահանգի Օռավա շրջանի բնակավայրեր Կատեգորիա:Էստոնիայի գյուղեր
Ստարայա Ռժավկա
Ստարայա Ռժավկա (Старая Ржавка), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Տոմաշևկա (գյուղ, Սմոլենսկի շրջան)
Տոմաշևկա (Томашевка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
(6654) Լուլեա
Միջին հեռավորությունը Արեգակից կազմում է 3,152688 ա. մ., առավելագույնը մոտենում է 2,6188 ա. մ. հեռավորության վրա և հեռանում 3,6866 ա. մ. ։ Արեգակի շուրջ մեկ ամբողջական պտույտ է կատարում 2044,65 երկրային օրվա ընթացքում՝ իր ուղեծրով շարժվելով միջինում 0,176069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,89° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոալեկսանդրովկա (գյուղ, Բերեզնեգովատոեի շրջան)
Նովոալեկսանդրովկա (Новоолександрівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1914 թվականին։
2001 թվականի տվյալներով Նովոալեկսանդրովկա գյուղում բնակվում էր 116 մարդ։ Բնակավայրը զբաղեցնում է 0,801 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզնեգովատոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1914 թվականին հիմնադրված բնակավայրեր
Փիրախալա
Փիրախալա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչություն
1901 թվականին ուներ 20 տուն հայ և 20 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գոնդոլ
Գոնդոլ (góndola), վենետիկյան ավանդական թիավարական նավակ ։ Վենետիկի խորհրդանիշերից մեկն է։
Պատմականորեն եղել է քաղաքի ջրանցքներով փոխադրման գլխավոր եղանակը։ Ներկայումս զբոսաշրջիկների զվարճանքի ձև է։ Վենետիկի հանրապետության անկման շրջանում հաշվվել է մի քանի հազար գոնդոլ։ Գոնդոլավարի աշխատանքի արտոնագիրը հիմնականում փոխանցվում է հորից որդուն, ինչի հետևանքով գրեթե անհնար է կողմնակի մարդու` գոնդոլավար դառնալը։
Կառուցվածք
Գոնդոլի չափերն ու կառուցվածքը կանոնադրությամբ սահմանվել են 18-րդ դարի վերջին։
Նավակի երկարությունը 11.05 մ է, լայնությունը` 140 սմ, հատակը հարթ է, առանց ողնափայտի։ Դատարկ գոնդոլի քաշը մոտ 900 ֆունտ է (մոտ 400 կգ)։ Գոնդոլն անհամաչափ ձև ունի. ձախ թևի եզրագծի երկարությունը աջից 24 սմ-ով մեծ է։ Նավակի կմախքը կլորավուն է, քիթը վեր է ցցված, որպեսզի ջրի հետ շփման մակերեսը առավելագույնս փոքր լինի, և թիավարը գոնդոլի ուղղությունը հեշտ կարգավորի։
Գոնդոլը պատրաստում են ութ տեսակի փայտից։ Նավի կմախքի պատրաստ լինելուց հետո այն պատվում է մի քանի շերտ սև ստվերաներկով։
Գոնդոլը միայն մեկ թի ունի։ Պատմականորեն դա պայմանավորված է եղել ջրանցքի նեղ լինելու հանգամանքով, քանի որ երկու թիերով նավակը շրջվել չէր կարող։ Թին նավակին ամրացված է կողպեքով, որ կոչվում է ֆորկոլա (fórcola): Ֆորկոլան բարդ կառուցվածք ունի, որը թույլ է տալիս թին մի քանի դիրքով օգտագործել, ինչը հարմարավետ է դարձնում նավակի կառավարումը շրջադարձերին և հետ թիավարմանը` արագ և դանդաղ կարգավորում ապահովելով։
Գոնդոլի քթին ամրացվում է երկաթյա հատուկ սարք` ֆերո (ferro): Ֆերոյի տեղադրումը մի քանի նպատակ է հետապնդում. այն պահպանում է նավի քիթը հարվածներից, ապահովում է գոնդոլի վերջում կանգնած գանդոլավարի հավասարակշռությունը։ Դրանով նավավարը կարողանում է որոշել կամրջի բարձրությունը` ճիշտ գնահատելով նրա տակով անցնելու հնարավորությունը։ Ֆերոյի վրա կան վեց ելուստներ, որոնք խորհրդանշում են քաղաքի վեց շրջանները։
Գոնդոլով կարող են տեղափոխվել առավելագույնը վեց մարդ։ Թույլատրվում է փոքր նավախցիկի առկայություն արևից ու անձրևից պաշտպանվելու համար։ Նավակի կառուցվածքի առանձնահատկություններով պայմանավորված` գոնդոլավարը գրեթե միշտ նույն ջանքերն է կիրառում ինչպես դատարկ, այնպես էլ ուղևորներով լեցուն գոնդոլի թիավարման դեպքում։
Գոնդոլի կառուցվածքային շեղումներ թույլատրվում են միայն հատուկ կամ տոնական գոնդոլների դեպքում։ Այդպիսին են, օրինակ, գոնդոլ դե ռիգատան (gondola di regatta), որ նախատեսված է մրցությունների համար, ինչպես նաև թեթև զբոսանավերը` տրագետոները (traghetto), որտեղ կարող են տեղավորվել 15 մարդ։
Վենետիկի Բուչինտորո դոժի գոնդոլը տարբերվել է մնացած բոլոր գոնդոլներից. այն ունեցել է 12 թիավար ։
Կառավարում
Նավակի անհամաչափ ձևը թույլ է տալիս գոնդոլավարին նավակը կառավարել մեկ թիով` գտնվելով նավակի վերջում։ Թիավարը, կանգնած թիավարելով նավակը, դրա ուղղությամբ առաջ նայելու լավ հնարավորություն է ունենում։ Թին նաև ղեկի դեր է կատարում։
Գոնդոլի կառավարման ձևը ավելի շուտ ոչ թե թիավարումն է, այլ հրումը։ Գոնդոլավարը տատանում է նավակը և թիով հատուկ հետագծով շարժումներ է կատարում։
Ի տարբերություն Շանհայի` Վենետիկում նավավարությունը բացառապես տղամարդու մասնագիտություն է, որ մեծ վարպետություն է պահանջում։ Մասնագիտությունը սովորաբար ժառանգաբար է փոխանցվում հորից որդուն։ Մասնագիտությունը ռոմանտիկ է. գոնդոլավարները նույնիսկ հատուկ երգ ունեն նավավարի` բարկարոլայի (barca, բառացի` նավակ) մասին։
2009 թվականին Վենետիկում հայտնվել է գոնդոլավարի արտոնագիր ունեցող առաջին կին նավավարը ։
Մրցություններ
Ամեն տարի սեպտեմբերի առաջին կիրակի օրը Վենետիկում կազմակերպվում է պատմական ռեգատա (Regata Storica): Մրցությունից առաջ անցկացվում է գոնդոլների շքերթ, որից հետո` գոնդոլավարների մրցություն։ Մրցության երկարությունը 7 կմ է։ Ամեն կղզի կամ շրջան իր պարտքն է համարում գոնդոլ ներկայացնել մրցույթում ։
Արտաքին հղումներ
Կատեգորիա:Նավեր Կատեգորիա:Վենետիկի տեսարժան վայրեր
Վլադիմիր Գոնչարենկո (դիվանագետ)
Կենսագրություն
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, իսպաներենին և պորտուգալերենին։
1980 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Փաստաբան
Փաստաբանը կոչված է ծառայել արդարադատության շահերին, ինչպես նաև այն իրավունքներին ու արտոնություններին, որոնք նրան վստահել են պաշտպանելու իր վստահորդի շահերը։ Փաստաբանի մասնագիտական գործունեության հանդեպ հարգանքը կարևոր պայման է հասարակության մեջ իրավունքի գերակայության և ժողովրդավարության համար ։